tal-qniepen il-mota ferrieħa, u l-Ave Marija ta' Schubert, taż-żabar il-fwieħa, u l-għafsa ta' idek ma' driegħi, u l-ħeġġa ta' wiċċek ħamrani u l-mantar bajdani jitkaxkar mal-qiegħa tal-korsija; id-dija u d-dwal tal- ġisrżtfa. it-tokki taż-żwiemel għaddejja, u l-ġemgħa bil-ħrara ma biebna biex tara -sbuħitna, mħabbitna, għal fuqna u mlietna; imbagħad ix-xampanja li tfawwar bil-qawwa, bir-ragħwa, u l-kejk qisu torri bajdan, u s-sakra u ż-żifna tal-qraba u l-ħbieb; u mbagħad qajla ftit ftit qabdu l-bieb u bqajna ġo darna fid-dawl tal-Madonna weħidna flimkien jien u int uintu jien; u jien kollni tiegħek, u int kollok tiegħi, bħal Eva u Adam: qalb waħda, nifs wieħed, int rieqda, jien rieqed, u ħolma ta' bena, ta' riżq, ta' tgawdija, ta' dawl u ta' dija, ta' ġid u ta' sliem bla tmiem… tal-qniepen il-mota newwieħa, u r-riħa u żewġ filieri ta' tfal tal-Istitut iltiema igħidu l-Missiema u s-Sliema, u r-Requiem Aeternam, u ġemgħa bil-ħrara ma biebna biex-tara żgħożitek sbuħitek bekk Besrem mitmuma f'tebut; it-tokki taż-żwiemel għaddejja, il-ħsejjes tax-xorok jinqalgħu, il-qabar, il-għadam, id-dud, il-ħabel iżaqżaq mal-piż tat-tebut, il-ħoss tal-kazzola mal-art, u l-qabar jitgħatta bil-ward; imbagħad lura d-dar, u talb u rużarju sa xħin il-ħin sar; il-qraba u l-ħbieb qajl qajl qabdu l-bieb, u bqajna ġo darna fid-dawl tal-Madonna weħidna flimkien jien u l-Baħħ il-Baħħ u jien, jien nibki, l-Baħħ jibki ħdejn sodda ta' tnejn mifruxa ta'xejn…